ΓΡΑΠΤΗ ΕΡΩΤΗΣΗ E-2865/98

υποβολή: Hiltrud Breyer (V) προς την Επιτροπή

(28 Σεπτεμβρίου 1998)

Θέμα: Προσανατολισμός των οριακών τιμών στα παιδιά - Μελέτη επιπτώσεων στα παιδιά - Οικολογικά δικαιώματα των παιδιών

Οι οριακές τιμές, οι οποίες έχουν καθορισθεί στις διάφορες περιβαλλοντικές οδηγίες της Ευρωπαϊκής Ένωσης, προσανατολίζονται αποκλειστικά στη σωματική διάπλαση ενός ενήλικου ατόμου. Τα παιδιά αντιδρούν λόγω του αναστήματό τους και του όχι ακόμη ανεπτυγμένου σώματός τους με μεγάλη ευαισθησία και συχνά με ασθένειες όπως αλλεργίες, βρογχίτιδες ή ψυχοσωματικές νόσους σε ρυπάνσεις από το περιβάλλον. Μέχρι τώρα τα παιδιά δεν έχουν ληφθεί υπόψη με την ιδιαίτερη ευαισθησία τους στους υπολογισμούς των οριακών τιμών.

Σχεδιάζει η Επιτροπή, να προσανατολίσει στο μέλλον τον υπολογισμό των οριακών τιμών για τα παιδιά; Εάν όχι, γιατί; Πώς σχεδιάζει η Επιτροπή να αντιμετωπίσει αυτό το πρόβλημα;

Θα ληφθεί υπόψη ακριβώς στην υπό επεξεργασία ευρισκόμενη οδηγία για το όζον η κατάσταση της υγείας των παιδιών σε αυξημένες τιμές όζοντος; Και θα καθορισθεί ακόμη χαμηλότερα η οριακή τιμή για το όζον;

Πιστεύειη Επιτροπή ότι πρέπει το ταχύτερο παράλληλα με την μελέτη περιβαλλοντικών επιπτώσεων να υπάρξει και μία μελέτη των επιπτώσεων στα παιδιά για μεγάλα έργα; Εάν ναι, πώς σχεδιάζειη Επιτροπή να την διαμορφώσει αυτήν; Πώς θα πρέπει να πραγματοποιηθεί η μεταφορά μιας οδηγίας για την εξέταση των επιπτώσεων στα παιδιά;

Θα μπορούσε η Επιτροπή να αντιμετωπίσει το ενδεχόμενο, να αναλάβει τη νομοθετική πρωτοβουλία για τους αναφερθέντες τομείς οριακών τιμών και εξέτασης των επιπτώσεων στα παιδιά από τα μεγάλα έργα;

Απάντηση της ΚαςBjerregaard εξ ονόματος της Επιτροπής

(18 Νοεμβρίου 1998)

Το Αξιότιμο Μέλος του Κοινοβουλίου έχει δίκιο να ισχυρίζεται ότι τα παιδιά είναι πολύ πιο ευαίσθητα στην περιβαλλοντική ρύπανση; δεν έχει όμως δίκιο όταν ισχυρίζεται ότι τα παιδιά δεν λαμβάνονται υπόψη κατά τον καθορισμό προτύπων στις οδηγίες που αφορούν το περιβάλλον. Παράδειγμα: η προτεινόμενη αναθεώρηση της οδηγίας για το πόσιμο νερό(1) έχει ως επιστημονική βάση τις πιο πρόσφατες κατευθυντήριες της Παγκόσμιας Οργάνωσης Υγείας (ΠΟΥ). Στις κατευθυντήριες αυτές, τα παιδιά όχι απλώς λαμβάνονται υπόψη όταν υπάρχουν κατάλληλα επιστημονικά δεδομένα, αλλά σε πολλές περιπτώσεις θεωρούνται ως σημείο αναφοράς με το σκεπτικό ότι εάν μια οριακή τιμή είναι ασφαλής για τα παιδιά, θα καλύπτει και τους ενήλικες.

Θέτοντας νέες οριακές τιμές για το όζον, η Επιτροπή λαμβάνει υπόψη τα δεδομένα της ΠΟΥ. Οι πιο πρόσφατες κατευθυντήριες ελήφθησαν υπόψη ως βάση για τον καθορισμό μιας τιμής η οποία θα αποτελεί μακροπρόθεσμο στόχο για την προστασία της υγείας του ανθρώπου, στα πλαίσια της πρότασης έκδοσης μιας παράγωγης οδηγίας για το όζον. Στις κατευθυντήριες της ΠΟΥ αναγνωρίζεται ότι τα παιδιά αποτελούν μια ομάδα του πληθυσμού ιδιαιτέρως ευαίσθητη.

Η ίδια άποψη απηχείται σαφώς στις θέσεις για το όζον που εκδόθηκαν από μια μικτή ομάδα εργασίας εμπειρογνωμόνων από τα κράτη μέλη, μη κυβερνητικούς οργανισμούς, την ΠΟΥ και άλλους φορείς, προς υποστήριξη της Επιτροπής;κατά την επεξεργασία της υπόψη νομοθεσίας. Κατά συνέπεια, η απαίτηση να εξασφαλιστεί η προστασία της υγείας των παιδιών ως ευαίσθητης ομάδας του πληθυσμού συνεκτιμάται πλήρως.

(1) COM(97)49 τελικό.